ব্রহ্মানন্দম
ব্রহ্মানন্দম কান্নেগন্তি (তেলুগু: కన్నెగంటి బ్రహ్మానందం; জন্ম : ১ ফেব্রুয়ারি, ১৯৫৬) একজন ভারতীয় প্রবীণ চলচ্চিত্র ও কৌতুক অভিনেতা, যিনি সাধারণত তেলুগু চলচ্চিত্রে অভিনয়ের জন্য বিশেষভাবে পরিচিত। বর্তমানে তিনি গিনেস ওয়ার্ল্ড রেকর্ডে সর্বাধিক স্ক্রীন ক্রেডিটধারী জীবিত চলচ্চিত্র অভিনেতা। ভারতীয় চলচ্চিত্রে অবদানের জন্য তিনি ২০০৯ সালে পদ্মশ্রী পুরস্কারে ভূষিত হন। ব্রহ্মানন্দমকে ভারতের একজন শ্রেষ্ঠ কৌতুক অভিনেতা হিসাবে গণ্য করা হয়, বিশেষ করে তিনি তার কৌতুকপূর্ণ অভিব্যক্তিগুলোর জন্য সুপরিচিত।